
[bookmark: _Toc256000000]FORSLAG TIL EUROPA-PARLAMENTETS BESLUTNING
om Kommissionens 2025-rapport om Tyrkiet

(2025/2256(INI))
Europa-Parlamentet,
–	der henviser til Det Europæiske Råds konklusioner af 17. og 18. april 2024, 30. juni 2023, 23. juni 2022, 24. juni 2021 og 12. december 2019 og til alle relevante tidligere konklusioner fra Rådet og fra Det Europæiske Råd,
–	der henviser til Tyrkiets medlemskab af Europarådet og NATO,
–	der henviser til aftalen mellem Den Europæiske Union og Republikken Tyrkiet om tilbagetagelse af personer, der er bosiddende uden tilladelse[footnoteRef:2]1 (tilbagetagelsesaftalen mellem EU og Tyrkiet), [2: 1 EUT L 134 af 7.5.2014, s. 3, ELI: http://data.europa.eu/eli/agree_internation/2014/252/oj.] 

–	der henviser til erklæringen af 25. marts 2021 fra medlemmerne af Det Europæiske Råd om Tyrkiet,
–	der henviser til Rådets erklæring fra EU og Tyrkiet af 18. marts 2016 og Det Europæiske Råds erklæring fra EU og Tyrkiet af 29. november 2015,
–	der henviser til EU's forhandlingsramme for Tyrkiet af 3. oktober 2005,
–	der henviser til den erklæring, som Det Europæiske Fællesskab og dets medlemsstater udsendte den 21. september 2005 på baggrund af den erklæring, der blev fremsat af Tyrkiet i forbindelse med undertegnelsen af tillægsprotokollen til Ankaraaftalen den 29. juli 2005,
–	der henviser til Rådets konklusioner af 11. december 2006 og 6. marts 2020 samt formandskabets konklusioner fra Det Europæiske Råd i København den 21. og 22. juni 1993, også kendt som Københavnskriterierne,
–	der henviser til Rådets konklusioner om udvidelsen af 16. december 2025, 17. december 2024 og 12. december 2023,
–	der henviser til havretten og til De Forenede Nationers havretskonvention (UNCLOS),
–	der henviser til Kommissionens meddelelse af 4. november 2025 med titlen "Meddelelse om EU's udvidelsespolitik 2025" (COM(2025)0690) og til det ledsagende arbejdsdokument fra Kommissionens tjenestegrene med titlen "Türkiye 2025 Report" (2025-rapport om Tyrkiet) (SWD(2024)0756),
–	der henviser til Den Europæiske Revisionsrets særberetning 06/2024 af 24. april 2024 med titlen "Faciliteten for flygtninge i Tyrkiet – Flygtninge og værtssamfund har gavn af faciliteten, men effekt og bæredygtighed er endnu ikke sikret",
–	der henviser til de fælles meddelelser af 29. november 2023 (JOIN(2023)0050) og af 22. marts 2021 (JOIN(2021)0008) fra Kommissionen og Unionens højtstående repræsentant for udenrigsanliggender og sikkerhedspolitik om status vedrørende de politiske, økonomiske og handelsmæssige forbindelser mellem EU og Tyrkiet,
–	der henviser til Kommissionens meddelelse af 25. september 2025 med titlen "Ninth Annual Report of the Facility for Refugees in Türkiye" (Niende årsrapport om faciliteten for flygtninge i Tyrkiet) (COM(2025)0517),
–	der henviser til de grundlæggende principper i folkeretten og til FN-pagten, aftalerne på højt plan fra 1977 og 1979 mellem lederne af de to samfund i Cypern og de relevante resolutioner fra FN's Sikkerhedsråd om Cypern, herunder resolution 186 (1964) af 4. marts 1964, som bekræfter Republikken Cyperns suverænitet, resolution 550 (1984) af 11. maj 1984 om løsrivelsesforanstaltninger i Cypern, resolution 789 (1992) af 25. november 1992 og resolution 2537 (2020) af 28. juli 2020 om FN's fredsbevarende styrke i Cypern (UNFICYP),
–	der henviser til artikel 46 i den europæiske menneskerettighedskonvention (EMRK), hvori det hedder, at de kontraherende parter forpligter sig til at rette sig efter Den Europæiske Menneskerettighedsdomstols (ECHR) endelige dom i enhver sag, som de er part i, og således til Tyrkiets forpligtelse til at gennemføre alle ECHR's domme,
–	der henviser til de relevante beslutninger fra Europarådets Ministerkomité,
–	der henviser til erklæring 12 (2025) fra Europarådets Kongres af Lokale og Regionale Myndigheder af 27. marts 2025 med titlen "Dismissals of Mayors in Türkiye",
–	der henviser til den rapport, som Europarådets Venedigkommission vedtog på sit møde den 9.-10. oktober 2025 om konsekvenserne af varetægtsfængsling af borgmestre for udøvelsen af lokal demokratisk regeringsførelse,
–	der henviser til det internationale pressefrihedsindeks for 2025 fra Journalister uden Grænser,
–	der henviser til Transparency Internationals korruptionsindeks for 2024,
–	der henviser til Den Internationale Valutafonds (IMF) dokument af 22. november 2025 med titlen "Republic of Türkiye: Staff Concluding Statement of the 2025 Article IV Mission",
–	der henviser til UNESCO's erklæring af 10. juli 2020 om Hagia Sophia og de relevante beslutninger fra UNESCO's Verdensarvskomité, beslutning 44 COM 7B.58 (2021) og 45 COM 7B.58 (2023) om Istanbuls historiske centrum, der blev vedtaget på henholdsvis det 44. og 45. møde,
–	der henviser til alle sine tidligere beslutninger om Tyrkiet,
–	der henviser til sin beslutning af 29. februar 2024 om uddybning af EU-integrationen med henblik på fremtidige udvidelser[footnoteRef:3]2, [3: 2 EUT C, C/2024/6746, 26.11.2024, ELI: http://data.europa.eu/eli/C/2024/6746/oj.] 

–	der henviser til sine beslutninger om Cypern,
–	der henviser til forretningsordenens artikel 55,
–	der henviser til betænkning fra Udenrigsudvalget (A10‑0000/2025),
A.	der henviser til, at Tyrkiet fortsat er kandidat til tiltrædelse af EU, og at EU-medlemskab fortsat er den tyrkiske regerings gentagne gange erklærede politiske mål, selv om kløften til EU's værdier og interesser fortsat er voksende;
B.	der henviser til, at Kommissionen i sin seneste statusrapport fra 2025 endnu en gang konstaterede alvorlige tilbageskridt med hensyn til retsstatsprincippet og en forværret menneskerettighedssituation i Tyrkiet og rejste spørgsmål om overholdelse af grundlæggende demokratiske principper;
C.	der henviser til, at den seneste periode har været præget af en alvorlig forværring af det lokale demokrati i Tyrkiet;
D.	der henviser til, at Tyrkiet er medlem af Europarådet og derfor er bundet af Den Europæiske Menneskerettighedsdomstols domme;
E.	der henviser til, at Tyrkiet gennemgår en politisk proces med titlen "terrorfrie Tyrkiet", der har til formål at bringe den politiske vold og den kurdiske konflikt til ophør;
F.	der henviser til, at der ud over tiltrædelsesprocessen er behov for et konstruktivt engagement i forbindelserne mellem EU og Tyrkiet;
G.	der henviser til, at Tyrkiet fortsat huser en af de største flygtningebefolkninger i verden;
H.	der henviser til, at Tyrkiets tilpasning til EU's fælles udenrigs- og sikkerhedspolitik har nået et historisk lavpunkt på 4 %;
I.	der henviser til, at handelsforbindelserne mellem EU og Tyrkiet er særligt omfattende, idet Tyrkiet er EU's femtestørste handelspartner, og EU er Tyrkiets største handelspartner;
Engagement i EU-medlemskab 
1.	bekræfter på ny sin anerkendelse af det tyrkiske civilsamfunds langvarige ønske om tiltrædelse af Den Europæiske Union på trods af den vedvarende mangel på fremskridt;
2.	understreger den normative, ikketransaktionsmæssige karakter af EU-tiltrædelsesprocessen, som er betinget af opfyldelse af Københavnskriterierne og ikke er bundet af nogen frist;
3.	bemærker med beklagelse, at der på trods af den tyrkiske regerings gentagne erklæringer, hvori den på ny forpligter sig til målet om EU-medlemskab, ikke er taget hånd om alvorlige bekymringer vedrørende mangler, der påvirker tiltrædelsesprocessen; mener, at dette udgør et klart signal om den tyrkiske regerings manglende reelle engagement i at puste nyt liv i tiltrædelsesprocessen;
4.	opfordrer den tyrkiske regering til at gå fra retorik til handling og til at afhjælpe de vedvarende mangler på områderne vedvarende retsstatsforhold og grundlæggende frihedsrettigheder;
5.	gentager ikke desto mindre, at på trods af at tiltrædelsesprocessen har stået stille siden 2018, er Tyrkiet fortsat en strategisk partner og NATO-allieret samt et land, som EU har tætte forbindelser til inden for sikkerhed, handel, økonomi og migration;
6.	er dybt bekymret over andre EU-institutioners og mange EU-medlemsstaters tavshed med hensyn til udhulingen af retsstatsprincippet i Tyrkiet;
Kernen i tiltrædelsesprocessen: demokrati, retsstatsprincippet og grundlæggende rettigheder
7.	udtrykker alvorlig bekymring over den fortsatte alvorlige udhuling af retsstatsprincippet og retsvæsenets uafhængighed i Tyrkiet inden for rammerne af en dybt rodfæstet autoritær fortolkning af præsidentsystemet;
8.	beklager den omfattende brug af dobbeltstandarder i retsvæsenet;
9.	opfordrer indtrængende Tyrkiet til igen at gennemføre alle Den Europæiske Menneskerettighedsdomstols domme fuldt ud i overensstemmelse med artikel 46 i den europæiske menneskerettighedskonvention og med de ubetingede forpligtelser, der følger af den tyrkiske forfatnings artikel 90;
10.	er dybt bekymret over den voksende forfatningsmæssige krise i Tyrkiet, der skyldes de almindelige domstoles afvisning af at efterkomme bindende domme fra forfatningsdomstolen eller andre afgørelser fra relevante højere retsinstanser;
11.	beklager de fortsatte angreb på politiske partier og medlemmer af oppositionen, som fortsat er udsat for et stigende pres; gentager sin stærke fordømmelse af den fortsatte tilbageholdelse og afskedigelse af borgmesteren i Istanbul storbykommune, Ekrem İmamoğlu fra Det Republikanske Folkeparti (CHP);
12.	er alvorligt bekymret over den yderligere forværring af det lokale demokrati i Tyrkiet; fordømmer på det kraftigste afskedigelserne og anholdelserne af 28 folkevalgte borgmestre fra oppositionspartier og dusinvis af lokale embedsmænd samt udskiftningen af 11 borgmestre med administratorer, der er udpeget af regeringen;
13.	fordømmer fortsat den igangværende retsforfølgelse af og censur og chikane mod journalister og uafhængige medier;
14.	er fortsat dybt bekymret over situationen med hensyn til kvinders rettigheder og navnlig over det høje niveau af kønsbaseret vold og den høje forekomst af kvindemord i Tyrkiet;
15.	fordømmer fortsat de igangværende krænkelser og den manglende beskyttelse af LGBTI+-personers grundlæggende rettigheder i Tyrkiet;
16.	roser den tyrkiske myndigheder og politiske partier for deres indsats inden for rammerne af det igangværende "terrorfrie Tyrkiet"-initiativ;  beklager ikke desto mindre manglen på rettidig og beslutsom handling fra den tyrkiske regerings side;
Socioøkonomiske reformer og bæredygtighedsreformer
17.	glæder sig over de tyrkiske myndigheders igangværende makroøkonomiske stabiliserings- og reformprogram og deres tilsagn om at nedbringe inflationen og samtidig beskytte væksten;
18.	bemærker, at den fortsatte udhuling af retsstatsprincippet og retssikkerheden uundgåeligt vil have en indvirkning på investorernes tillid og på økonomien;
19.	opfordrer de tyrkiske myndigheder til at gennemføre Tyrkiets internationale forpligtelser med hensyn til bekæmpelse af korruption, navnlig FN's konvention mod korruption og Europarådets relevante konventioner;
Regionalt samarbejde og gode naboskabsforbindelser
20.	roser fortsat Tyrkiet for at huse omkring 2,7 millioner flygtninge, herunder 2,3 millioner syrere under midlertidig beskyttelse;
21.	glæder sig over den fortsatte dialog mellem Grækenland og Tyrkiet, som kan fremme et konstruktivt miljø og yderligere nedtrapning i det østlige Middelhavsområde;
22.	bekræfter endnu en gang på det kraftigste sit standpunkt om, at den eneste holdbare løsning på Cypernproblemet er en retfærdig, omfattende, holdbar og demokratisk løsning inden for den aftalte FN-ramme og med udgangspunkt i en føderation bestående af to samfund og to zoner med status som én enkelt international juridisk personlighed, fælles suverænitet, fælles statsborgerskab og politisk ligestilling;
23.	understreger vigtigheden af at styrke samarbejdet mellem EU og Tyrkiet om globale sikkerhedsspørgsmål, især i lyset af det ændrede geopolitiske landskab og potentielle skift i USA's udenrigspolitik;
24.	beklager Tyrkiets lave grad af tilpasning til EU's fælles udenrigs- og sikkerhedspolitik (FUSP), som er faldet fra 6 % i 2024 til et rekordlavt niveau på 4 % i 2025;
De bredere forbindelser mellem EU og Tyrkiet
25.	gentager sin faste overbevisning om, at Tyrkiet ud over tiltrædelsesprocessen, som i øjeblikket er gået i stå på grund af manglende demokratiske reformer, er et land af strategisk relevans; understreger vigtigheden af at opretholde en konstruktiv dialog og uddybe samarbejdet på områder af gensidig strategisk interesse;
26.	støtter en udvidelse af konnektivitetsdagsordenen med Tyrkiet inden for energi, transport, det digitale område og mellemfolkelige kontakter som et eksempel på godt pragmatisk og gensidigt fordelagtigt samarbejde med potentiale til at fremme fred og stabilitet i regionen;
27.	gentager sit synspunkt om, at der er behov for en modernisering af EU's toldunion, navnlig i betragtning af det nuværende geopolitiske landskab; understreger, at en sådan modernisering, for at Parlamentet kan give sin godkendelse ved processens afslutning, vil skulle baseres på en stærk konditionalitet med hensyn til menneskerettigheder og grundlæggende frihedsrettigheder, respekt for folkeretten og gode naboskabsforbindelser;
28.	glæder sig over de seneste fremskridt med hensyn til at lette tyrkiske borgeres mobilitet til EU gennem visumrammen efter "kaskadeprincippet"; opfordrer den tyrkiske regering til at tage fat på de resterende hindringer for en genåbning af dialogen om visumliberalisering;
Vejen frem i forbindelserne mellem EU og Tyrkiet
29.	gentager sit synspunkt om, at den tyrkiske regering ikke har taget de nødvendige skridt for at afhjælpe de eksisterende grundlæggende demokratiske mangler i landet, og fastholder derfor, at Tyrkiets EU-tiltrædelsesproces ikke kan genoptages under de nuværende omstændigheder på trods af de nylige anmodninger fra relevante tyrkiske oppositionsledere, der har slået til lyd for fornyet engagement;
30.	fortsætter med indtrængende at opfordre den tyrkiske regering og EU's institutioner og medlemsstater til at arbejde videre, hinsides tiltrædelsesprocessen, som aktuelt er sat i bero, på grundlag af de relevante konklusioner fra Rådet og Det Europæiske Råd og de fastsatte betingelser, hen imod et tættere, mere dynamisk og strategisk partnerskab; 
31.	opfordrer indtrængende alle de øvrige EU-institutioner og medlemsstaterne til at være tydelige i forbindelse med bekæmpelsen af de demokratiske tilbageskridt i Tyrkiet;
32.	gentager sit største engagement med hensyn til at opretholde støtten til Tyrkiets uafhængige civilsamfund;
°
°	°
33.	pålægger sin formand at sende denne beslutning til Rådet og Kommissionen.

[bookmark: _Toc256000001]BEGRUNDELSE
Dette er den anden betænkning i denne valgperiode om Tyrkiets fremskridt som EU-kandidatland. Betænkningen evaluerer status og den seneste udvikling med hensyn til Tyrkiets tiltrædelsesfremskridt og også de bredere forbindelser mellem EU og landet. Tiltrædelsesforhandlingerne med Tyrkiet har stået stille siden 2018 i overensstemmelse med Det Europæiske Råds konklusioner. I betænkningen anføres det, at på trods af den tyrkiske regerings nylige erklæringer om landets engagement med hensyn til EU-medlemskab er kløften mellem Tyrkiet og EU's værdier og normative rammer – som er kernen i tiltrædelsesprocessen – ikke blevet afhjulpet i den seneste periode, eftersom der stadig findes love og foranstaltninger, hvis formål det er at begrænse retsstatsprincippet og de grundlæggende rettigheder. Betænkningen opfordrer endnu en gang til at sætte en stopper for de konstante angreb på oppositionsmedlemmers rettigheder og fordømmer navnlig situationen for bl.a. CHP og dets præsidentkandidat Ekrem İmamoğlu, menneskerettighedsforkæmpere, advokater, journalister, kunstnere, akademikere og civilsamfundsaktivister.  Betænkningen er meget kritisk over for andre EU-institutioners og mange EU-medlemsstaters tavshed i forbindelse med udhulingen af retsstatsprincippet i Tyrkiet og opfordrer dem indtrængende til at være tydelige i denne henseende; Som konklusion anføres det i betænkningen, at Parlamentet i betragtning af de tyrkiske myndigheders manglende forbedringer med hensyn til bekæmpelse af de demokratiske tilbageskridt i landet ikke har andre muligheder end at gentage, at Tyrkiets EU-tiltrædelsesproces ikke kan genoptages under de nuværende omstændigheder; Parlamentet opfordrer indtrængende den tyrkiske regering og Den Europæiske Unions institutioner og medlemsstater til fortsat at arbejde hen imod et tættere, mere dynamisk og strategisk partnerskab hinsides tiltrædelsesprocessen, som aktuelt er sat i bero.

<FootprintIntro></FootprintIntro>
I henhold til artikel 8 i bilag I til forretningsordenen erklærer ordføreren, at han i sin betænkning har medtaget input om forhold, der vedrører sagens emne, som han har modtaget som led i udarbejdelsen af udkastet til betænkning fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:4]1, eller fra følgende repræsentanter for offentlige myndigheder i tredjelande, herunder deres diplomatiske missioner og ambassader: [4: 1 Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	European Commission - DG ENEST

	European External Action Service (EEAS)

	Delegation of the European Union to the Republic of Türkiye

	European Committee of the Regions

	Council of Europe

	Ambassador of Spain to the Republic of Türkiye

	Ambassador of France to the Republic of Türkiye

	Ambassador of Denmark to the Republic of Türkiye

	Embassy of Germany to the Republic of Türkiye

	Permanent Representation of Greece to the EU

	Permanent Representation of the Republic of Cyprus to the EU

	UNHCR

	UNICEF

	EUROCITIES

	The German Marshal Fund (GMF)

	Carnegie Endowment for International Peace - Carnegie Europe

	Turkish Industry and Business Association (TÜSİAD)

	Antalya Industry & Business Association (ANSİAD)

	Human Rights Association (İHD)

	Human Rights Watch

	Amnesty International

	European Women’s Lobby

	Reporters Without Borders (RSF)

	International Press Institute (IPI)

	Committee to Protect Journalists (CPJ)

	International Federation for Human Rights (FIDH)

	EuroMed Rights

	Article 19

	Friedrich Ebert Stiftung

	Istanbul Political Research Institute (IstanPol)*

	European Turkish Trade & Investment Council (ETTIC)*

	Istanbul Bar Association*

	Union of Turkish Bar Associations*

	Human Rights Joint Platform (IHOP)*

	KAOS GL*

	Media and Law Studies Association (MLSA)*

	Civic Space Studies Association (CSSA)*

	Saturday Mothers*

	Women’s Coalition of Turkey*

	Freedom of Expression Association*

	Association for Monitoring Equal Rights (AMER)*

	Hrant Dink Foundation*

	* Organization based in Türkiye

	2. Repræsentanter for offentlige myndigheder i tredjelande, herunder deres diplomatiske missioner og ambassader

	Ministry of Foreign Affairs of Türkiye

	Ministry of Treasury and Finance of Türkiye

	Ministry of Interior of Türkiye

	Permanent Representation of the Republic of Türkiye to the EU

	Grand National Assembly of Türkiye

	Istanbul Metropolitan Municipality

	Ankara Metropolitan Municipality

	Muğla Metropolitan Municipality

	Human Rights and Equality Institution of Türkiye (TİHEK)

	Justice and Development Party (AK Party)

	Republican People’s Party (CHP)

	Peoples’ Equality and Democracy Party (DEM Party)

	Nationalist Movement Party (MHP)

	The Good Party (IYI)



Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

